बीते दशकों में सांप्रदायिकता जैसी गंभीर समस्या पर लगभग बुद्धिजीवियों द्वारा उनके ‘सेकुलर’ छवि के बचाव के अतिआग्रह ने धर्म आधारित राजनैतिक पार्टियों को किस रूप में प्रत्यक्ष-अप्रत्यक्ष लाभ पहुँचाया, उसे शायद हम भूल बैठे हैं. इस भूल का परिणाम क्या निकला शायद हम यह भी भूल गए हैं. परिणाम यह निकला कि समाजवादियों को चिल्ला कर कहना पड़ रहा है कि ‘हम भी हिंदू हैं’ और मुस्लिम तुष्टिकरण वाले जगह जगह ‘जनेऊ’ बदलते फिर रहे हैं. ऐसा आखिर क्यों हुआ?